**EVALUAREA REZULTATELOR ACTIVITĂŢII DESFĂŞURATE DE I.T.P.F ORADEA**

**ÎN ANUL 2019**



**R O M Â N I A**

**MINISTERUL AFACERILOR INTERNE INSPECTORATUL GENERAL AL POLIŢIEI DE FRONTIERĂ**

****

**INSPECTORATUL TERITORIAL AL POLIŢIEI DE FRONTIERĂ ORADEA**

**B i r o u l M a n a g e m e n t O p e r a ţ i o n a l**

**C o m p a r t i m e n t P l a n I f I c a r e, E v a l u a r e şi S t a t i s t i c ă**

EVALUAREA REZULTATELOR ACTIVITĂŢII

DESFĂŞURATE DE I.T.P.F ORADEA

ÎN ANUL 2019

# CUPRINS

[CUPRINS 3](#_Toc32998070)

[I. INTRODUCERE 5](#_Toc32998071)

[II. OBIECTIVELE INSTITUȚIONALE ÎN ANUL 2019 5](#_Toc32998072)

[III. MANAGEMENTUL RESURSELOR INSTITUŢIONALE 5](#_Toc32998073)

[1. EFICIENTIZAREA STRUCTURALĂ 5](#_Toc32998074)

[2. GESTIONAREA RESURSELOR UMANE 6](#_Toc32998075)

[3. UTILIZAREA RESURSELOR FINANCIARE 7](#_Toc32998076)

[4. ASIGURAREA RESURSELOR LOGISTICE 7](#_Toc32998077)

[A. CompartimentulTehnic 7](#_Toc32998078)

[B. Compartimentul Administrarea patrimoniului imobiliar. 10](#_Toc32998079)

[C. Compartimentul protecția mediului: 10](#_Toc32998080)

[5. RESURSE I.T. ȘI COMUNICAȚII 10](#_Toc32998081)

[IV. REALIZĂRI ÎN DOMENIUL DE COMPETENȚĂ 11](#_Toc32998082)

[1. Criminalitate transfrontalieră 11](#_Toc32998083)

[A. Contraveții constatate 11](#_Toc32998084)

[B. Fapte de natură penală constatate în dosarele penale înregistrate 11](#_Toc32998085)

[C. Activitatea pe linie de evidenţă operativă 12](#_Toc32998086)

[D. Traficul de călători 12](#_Toc32998087)

[E. Traficul mijloacelor de transport 13](#_Toc32998088)

[F. Criminalitatea economico-financiară 13](#_Toc32998089)

[2. Migrația ilegală 18](#_Toc32998090)

[3. Siguranța cetățeanului 21](#_Toc32998091)

[ ALTE MĂSURI 21](#_Toc32998092)

[V. SUPORT DECIZIONAL 22](#_Toc32998093)

[1. Audit public intern de performanţă: 22](#_Toc32998094)

[2. Protecția informațiilor clasificate 23](#_Toc32998095)

[3. Prevenirea și combaterea corupției 23](#_Toc32998096)

[VI. COOPERAREA INTERINSTITUȚIONALĂ ȘI INTERNAȚIONALĂ 25](#_Toc32998097)

[1. Cooperarea intra și interinstituțională 25](#_Toc32998098)

[2. Cooperarea internațională 26](#_Toc32998099)

[VII. ACCESAREA DE FONDURI EXTERNE NERAMBURSABILE 27](#_Toc32998100)

[1. ”Reabilitare termo-energetică a pavilionului C1 corpuri (C1și C2) din cadrul imobilului 49-273, sediul S.T. P.F. Arad” 28](#_Toc32998101)

[2. “Reabilitare Termică Corpuri de Clădire C1, C3, C4, C5 și C10” 28](#_Toc32998102)

[3. ”SAFE BORDER, SAFER LIFE ROHU-183” 29](#_Toc32998103)

[VIII. MANAGEMENTUL COMUNICĂRII 30](#_Toc32998104)

[1. Informare și relaţii publice 30](#_Toc32998105)

[2. Relaţia cu publicul 30](#_Toc32998106)

[3. Percepția publică 30](#_Toc32998107)

[4. Relația cu C.N.P. și sindicatele 30](#_Toc32998108)

[IX. ALTE ASPECTE DE INTERES GENERAL 31](#_Toc32998109)

[1. Asigurarea ordinii și siguranței publice premergător, pe timpul și la terminarea procesului electoral 31](#_Toc32998110)

[2. Implicarea I.T.P.F. Oradea în diferite campanii cu impact social 31](#_Toc32998111)

[X. DIFICULTĂȚI IDENTIFICATE ÎN ACTIVITATE / PROPUNERI DE EFICIENTIZARE 32](#_Toc32998112)

[XI. RISCURI 2020 32](#_Toc32998113)

[1. Migraţia ilegală 32](#_Toc32998114)

[2. Problematica resurselor logistice 32](#_Toc32998115)

[XII. OBIECTIVE 2020 33](#_Toc32998116)

[XIII. CONCLUZII 33](#_Toc32998117)

# I. INTRODUCERE

Inspectoratul Teritorial al Poliţiei de Frontieră Oradea este unitatea teritorială a Poliţiei de Frontieră Române, subordonată nemijlocit Inspectoratului General al Poliţiei de Frontieră, având competenţă teritorială la frontiera de vest a României cu Ungaria (pe 67,6% din lungimea acesteia) pentru judeţele Bihor şi Arad. Are în componenţă: 2 S.T.P.F.–uri, 9 S.P.F.- uri, 21 puncte de trecere a frontierei (16 rutiere – 8 permanente, 8 temporare și 5 feroviare) și zona liberă Arad – Curtici.

I.T.P.F. Oradea asigură supravegherea şi controlul trecerii frontierei de stat, în scopul prevenirii şi combaterii migraţiei ilegale, a faptelor specifice criminalităţii transfrontaliere, respectării regimului juridic al frontierei de stat, al paşapoartelor şi străinilor, respectării ordinii şi liniştii publice, în zona de competenţă, fiind organizat în conformitate cu prevederile O.U.G. nr. 104/ 2001, O.U.G. nr. 105/2001 şi O.M.A.I. nr. I/705 din 15.12.2011.

În prezentul material am încercat să cuantificăm, prin indicatori sintetici specifici, principalele realizări din domeniile noastre de activitate şi să ilustrăm cât mai convingător şi succint rolul structurii I.T.P.F. Oradea în etapa actuală.

# II. OBIECTIVELE INSTITUȚIONALE ÎN ANUL 2019

* 1. Gestionarea eficientă a activităţilor specifice pentru identificarea, prevenirea şi combaterea migraţiei ilegale şi infracţionalităţii transfrontaliere înregistrate în zona de competenţă la frontiera cu Ungaria;
  2. Aplicarea acquis-ului Schengen la nivelul structurilor I.T.P.F. Oradea în activitea de control la frontiera de stat;
  3. Menţinerea necesarului de resurse umane, tehnică, mijloace de mobilitate terestră şi alte echipamente specifice şi bunuri materiale, pentru îndeplinirea misiunilor specifice de către toate structurile proprii;
  4. Asigurarea unui climat de ordine şi siguranţă publică în zona de competenţă, transparenţă şi deschidere către cetăţean, cu respectarea legislaţiei în vigoare;
  5. Cooperarea permanentă, pe criterii eficiente, cu organele similare din Ungaria pentru gestionarea problematicilor specifice comune, cu respectarea legislaţiei în vigoare.

# III. MANAGEMENTUL RESURSELOR INSTITUŢIONALE

## EFICIENTIZAREA STRUCTURALĂ

În baza O.M.A.I. nr. I / 705 din 15.12.2011 şi a dispoziţiilor I.G.P.F. subsecvente, la data de 15.12.2011 a fost înfiinţat Inspectoratul Teritorial al Poliţiei de Frontieră Oradea - prin reorganizarea inspectoratelor judeţene Arad şi Bihor.

Pe linie de organizare structurală a instituţiei, a fost reeditat Regulamentul de Organizare și Funcționare al I.T.P.F. Oradea nr. S/427026 din 09.04.2019 aprobat prin Dispoziţia inspectorului general nr. S/427027 din 09.04.2019 şi a intrat în vigoare cu data de 15.04.2019.

## GESTIONAREA RESURSELOR UMANE

La data de 31.12.2019 **gradul de încadrare al inspectoratului era de 97,04%,** din care 7,91% personal prevăzut la structurile neoperative, iar restul de 92,09% la structurile operative. Media de vârstă a personalului I.T.P.F. Oradea este 37 ani.

|  |  |  |  |
| --- | --- | --- | --- |
| Situația comparativă a polițiștilor care au încetat raporturile de serviciu în anii 2017, 2018 și 2019 | | | |
| **Anul de referință** | **Nr. polițiști cărora le-au încetat raporturile de serviciu** | | |
| Cu drept la pensie | Alte motive | **Total/an** |
| 2017 | 65 | 8 | **73** |
| 2018 | 12 | 10 | **22** |
| 2019 | 14 | 2 | **16** |
| Total în 2017, 2018 și 2019 | 91 | 20 | **111** |

În vederea unei bune gestionări a resurselor umane, pe parcursul anului 2019, la nivelul I.T.P.F. Oradea s-au efectuat:

* **30 de încadrări de personal**, din care **30 polițiști** (1 ofițer de poliție încadrat direct și 29 agenți de poliție);

**La data de 01.11.2019 Statul de organizarea al I.T.P.F. Oradea a fost suplimentat, prin Dispoziţia Inspectorului general nr. 478306 din 10.10.2019, cu 10 ofiţeri şi 82 agenţi de poliţie.**

* S-au efectuat recrutări pentru Academia de poliţie ,,Al. I.Cuza” Bucureşti şi Şcoala de Pregătire a Agenţilor P.F. ,,Avram Iancu” Oradea astfel:

|  |  |  |  |
| --- | --- | --- | --- |
| **Candidați recrutați de Biroului Resurse umane în anul 2019** | | | |
| Sesiuni de recrutări / unitate de învățământ | Cereri de  înscriere depuse | Dosare de recrutaregestionate | Activități de cunoaștere  pt candidații ADMIȘI |
| Iulie – August 2019 /Academia de poliţie ,,Al. I.Cuza” Bucureşti/FR | 3 | 2 | 0 |
| Iulie – August 2019 /Academia de poliţie ,,Al. I.Cuza” Bucureşti/ZI | 32 | 22 | 5 |
| Ianuarie 2020/Şcoala de Pregătire a Agenţilor P.F. ,,Av. Iancu” Oradea | 372 | 210 | 63 |
| **Total sesiuni de recrutare** | **407** | **234** | **68** |

* **147 polițiști** au fost **avansați** în gradul profesional următor în cursul anului 2019, astfel:

|  |  |  |  |
| --- | --- | --- | --- |
| Polițiști avansați în anul 2019 | Ofițeri | Agenți | Total |
| La îndeplinirea stagiului minim în gradul profesional | 8 | 109 | 117 |
| Înaintea îndeplinirii stagiului minim în gradul profesional | 9 | 21 | 30 |
| **Total** | **17** | **130** | **147** |

* Au fost organizate **4 concursuri** pentru ocuparea funcțiilor vacante, astfel:
  + **1** concurs pentru ocuparea a **unei funcții vacante de conducere,** din care **1** ocupată până la sfârșitul anului;
  + **3** concursuri pentru ocuparea funcțiilor vacante de **execuţie**, din care **2** ocupate până la sfârșitul anului;

## 3. UTILIZAREA RESURSELOR FINANCIARE

În perioada 01.01.2019 – 31.12.2019, activitatea structurii financiare a fost organizată şi s-a desfăşurat în scopul armonizării obiectivelor profesionale de specialitate.

Astfel, la nivelul Serviciului Financiar al I.T.P.F. Oradea au fost desfășurate următoarele activități:

* S-au depus lunar şi trimestrial la eşalonul superior şi în Sistemul Forexebug toate situaţiile conform legislaţiei în vigoare;
* S-au achitat la timp drepturilor băneşti și alte drepturi;
* S-au achitat furnizorii în termen, în limita Bugetului de venituri şi cheltueli şi a creditelor deschise (mai puţin în luna decembrie, când I.T.P.F. Oradea a rămas cu furnizori neachitaţi reprezentând utilităţi: energie electrică şi apă canal);

|  |  |  |  |
| --- | --- | --- | --- |
| **Situaţia creditelor şi plăţilor efectuate** în anul **- 2019** | | | |
| CAP.  61.03.03 | Ordine publică, paza şi supravegherea frontierei | | |
| Titlul I Cheltuieli de personal | 86.505.918,03 lei | **92.932.598,21 lei** |
| Titlu II Bunuri şi servicii | 2.864.830,85 lei |
| Titlu X Fonduri externe nerambursabile | 3.259.824,53 lei |
| Titlu XI Alte cheltuieli | 10.999,49 lei |
| Titlul XIII Mașini, echipamente și mijloace de transport | 295.004,57 lei |
| Titlul XIX Plăți efectuate ani precedenți | - 3.979,26 lei |
| **TOTAL CAP. 61.03.03** | | |
| CAP.68.06 | Titlul IX - Asistenţă socială | 417.033,00 lei | **417.068,80 lei** |
| CAP. 68.50 | Titlul IX - Alte cheltuieli în domeniul asistenţei sociale | 35,80 lei |
| **TOTAL CAP.68** | | |
| **TOTAL GENERAL** | | | **93.349.667,01 lei** |

## 4. ASIGURAREA RESURSELOR LOGISTICE

### CompartimentulTehnic

Prin activităţile desfăşurate, personalul compartimentului tehnic a asigurat mobilitatea efectivelor şi funcţionarea tehnicii din dotare pentru îndeplinirea misiunilor, realizând executarea întreţinerii şi reparării acesteia, în limita fondurilor bugetare alocate.

Autovehicule au fost utilizate restricţionat doar după efectuarea reviziilor, reparaţiilor şi inspecţiilor tehnice necesare şi încadrarea în norme maximale de consum, pentru toate structurile operative, urmărindu-se încadrarea în cotele de carburant lunare alocate.

* **Dotarea tehnică, situaţia stării tehnice şi de operativitate a tehnicii de mobilitate:**

Din punct de vedere al asigurării cu **mijloace tehnice de mobilitate (autovehicule)**, I.T.P.F. Oradea are un **grad de dotare de** **27,24%**, cu un **existent asigurat de 216 autovehicule**, dintr-un **necesar de 793 autovehicule**, conform tabelei de înzestrare şi un **deficit de 577 mijloace de transport**.

Pe grupe principale de muncă, din total existent, este asigurat:

* autoturisme de serviciu - 75%;
* autospeciale de ordine publică – 19%; autospeciale pentru patrulare – 90%; autospeciale pentru munca operativă - 73%;
* autoutilitare – 42%
* autovehicul pentru transport autovehicule avariate – 100%; remorcă transport vehicule avariate – 100%
* stație de alimentare cu carburanți fixă/mobilă – 100%
* microbuz – 11%
* **autospeciale pentru supraveghere şi control pe principiul termoviziunii – 5%;**

I.T.P.F. Oradea asigură logistic nouă autovehicule pentru: S.J.A. Bihor - 5, punct Contact Comun Artand – 1, Punct Contact Oradea – 1, P.P.F. Aeroport Oradea – 1, P.T.F. Aeroport Arad – 1, care sunt în stare de operativitate.

**Din totalul celor 216 autovehicule, 147 au durata normală de utilizare depăşită, ceea ce reprezintă 68%** din totalul parcului aflat în exploatare.

Contravaloarea reparaţiilor depăşește 60% din valoarea de înlocuire a autovehiculului.

În conformitate cu HOTĂRÂREA nr. 2.139 din 30 noiembrie 2004, pentru aprobarea Catalogului privind clasificarea şi duratele normale de funcţionare a mijloacelor fixe, autoturismele au o durată normală de de funcţionare între 4-6 ani,ceea ce înseamnă că **68% din autovehiculele din dotarea inspectoratului au o durată de exploatare de 2-3 ori mai mare decât cea normată.**

Ca urmare a analizei tehnice efectuate în cadrul inventarierii anuale, s-au identificat 56 de autovehicule din cadrul S.P.F – urilor, aflate în situația în care costul reparațiilor generează cheltuieli nejustificate în raport cu vechimea, rulajul și uzura autovehiculelor.

Valoarea totală estimativă pentru repunerea în funcțiune a acestor autovehicule este de 845.000 lei. **Autovehiculele menționate vor fi propuse pentru scoaterea din funcțiune**, conform I.M.A.I. nr 167 din 30.07.2009.

S-a urmărit efectuarea la timp şi în volum complet a reviziilor tehnice şi reparaţiilor necesare pentru toată tehnica auto din dotare, efectuându-se în unităţi service specializate 68 reparaţii şi revizii tehnice în valoare de 93.697 lei, respectiv 17 reparaţii şi revizii tehnice în cadrul atelierului propriu în valoare de 7.752 lei.

Se constată o scădere a volumului de reparaţii şi revizii a autovehiculelor datorată faptului că în cursul anului 2019 acordurile cadru încheiate în anii 2017 și 2018 au fost finalizate, iar până la finalul anului nu au fost încheiate alte acorduri cadru de servicii de reparaţii şi revizii autovehicule.

**În cursul anului 2019, I.T.P.F. Oradea a primit cu ordin de distribuţie 10 autospeciale Dacia Duster și 2 microbuze Opel Vivaro.** S-a efectuat realocarea autovehiculelor în scopul asigurării cu autovehicule specifice grupelor de muncă.

* **Dotarea tehnică, situaţia stării tehnice şi de operativitate a tehnicii** **de supraveghere şi speciale:**

Din punct de vedere al asigurării cu mijloace tehnice şi aparatură de supraveghere, I.T.P.F. Oradea are un grad de dotare de **26%**.

* Dotarea pe linia tehnicii specifice de supraveghere:
  + **autospeciale de supraveghere și control a frontierei pe principiul termoviziunii** - **grad dotare 5%,** (prevăzut 39, existent 2, din care - 1 defectă și 1 autospecială e transferată temporar de la I.T.P.F Sighetu Marmaţiei);
  + **cameră cu termoviziune portabilă** - **grad dotare 44%,** (prevăzut 107, existent 47);
  + **aparatură de observare**–ochire pe timp de noapte(cu intesificator de imagine) - **grad dotare 86%**, (prevăzut 104, existent 16);

### Compartimentul Administrarea patrimoniului imobiliar.

I.T.P.F. Oradea deține în administrare de 39 de imobile (18 operative şi 21 devenite disponibile) din care 23 în domeniul public al statului și 16 în domeniul privat al statului.

În anul 2019 s-au asiguratcondiţiile necesare desfăşurării activităţilor şi funcţionării în spaţiile de lucru din cadrul imobilelor, s-au asigurat utilităţile necesare funcţionării, şi, în limita fondurilor alocate, s-au executat lucrări de întreţinere şi reparaţii.

### Compartimentul protecția mediului:

La nivelul Compartimentului Protecţia Mediului s-a urmărit aplicarea şi respectarea măsurilor pe linia protecţiei mediului, astfel încât, în cursul anului 2019 **nu s-a înregistrat niciun eveniment pe linia protecţiei mediului**.

Pe parcursul anului 2019, au fost generate şi înregistrate în aplicaţie următoarele cantităţi de deşeuri: 6.586 kg deşeu hârtie şi carton, 5.196 kg deşeu plastic, 550.619,13 kg deşeu municipal, 35,6 kg deşeu uleiuri minerale, 375,8 kg metale feroase.

## RESURSE I.T. ȘI COMUNICAȚII

În cursul anului 2019, la nivelul Biroului Comunicaţii şi Informatică s-au coordonat activităţile de comunicaţii, informatică, cifru şi conducere în secret de pe raza sa de competenţă. Din punct de vedere tehnic, s-a asigurat exploatarea şi menţinerea circuitelor (căilor) şi fluxurilor informaţionale de prelucrare a informaţiilor necesare procesului decizional în supravegherea şi controlul trecerii frontierei de stat la nivelul I.T.P.F. Oradea și a structurilor deservite logistic.

Au fost achiziționate echipamente de resortul IT:

* 6 sisteme de supraveghere video în punctele de trece a frontierei conectate la aplicația Trafic Online a P. F.;
* 6 multifuncționale laser monocrom A3; 6 imprimante laser monocrom A4; 4 aparate telefax laser A4;
* 12 scanere performante pentru documente și 2 servere.

În cadrul **proiectului ROHU 183 - SAFE BORDER, SAFER LIFE**, în care I.T.P.F. Oradea este partener, s-au achiziționat 21 cititoare fixe de documente de călătorie și 1 laptop;

În cadrul **proiectului ”SMILE-Mobilitate inteligentă la frontierele terestre europene"**, finanțat prin programul de cercetare si inovare Orizont 2000, la P.T.F. Nădlac II -Csanadpalota fost implementat un **proiect pilot** prin care se furnizează soluții low-cost pentru mobilitate crescută în punctele de trecere de la frontiera terestră. În cadrul acestui pilot au fost livrate dispozitive mobile inteligente pentru controlul biometric, pentru o autentificare low-cost, dar sigură și de încredere.

# IV. REALIZĂRI ÎN DOMENIUL DE COMPETENȚĂ

## Criminalitate transfrontalieră

În perioada analizată, la nivelul inspectoratului, au fost constatate **2.815** fapte ilegale.

### Contraveții constatate

|  |  |  |  |  |  |
| --- | --- | --- | --- | --- | --- |
| Situația **contravențiilor** aplicate la nivelul I.T.P.F. Oradea în anul 2019 | Contrav.  constatate | Amenzi | Av. | Valoare amenzi | |
| Acte normative încălcate | Aplicate | Încasate |
| OUG nr. 105/2001 privind frontiera de stat a României | 4 | 3 | 1 | 2.500 | 50 |
| OUG 194/2002 privind regimul străinilor în România | 12 | 11 | 1 | 8.000 | 800 |
| L. 248/2005 privind regimul liberei circulaţii a cetăţenilor români în străinătate | 1 | 1 | - | 50 | - |
| L. 61/1991 sancţionarea faptelor de încălcare a unor norme de convieţuire socială | 2 | 2 | - | 400 | - |
| O.U.G. 195/2002 Contravenții la regimul circulației pe drumurile publice | 65 | 56 | 9 | 58.420 | 6.598 |
| OUG nr. 97/2005 privind evidenţa, domiciliul, reşedinţa şi actele de identitate ale cetăţenilor români | 420 | 371 | 49 | 19.140 | 870 |
| Alte acte normative | 142 | 140 | 2 | 53.405 | 9.123 |
| **TOTAL** | **646** | **584** | **62** | **141.915** | **17.440** |

### Fapte de natură penală constatate în dosarele penale înregistrate

|  |  |  |  |  |  |
| --- | --- | --- | --- | --- | --- |
| Dinamica pincipalelor **infracțiuni** descoperite în anii 2017, 2018 și 2019 la nivelul I.T.P.F. Oradea | | | | | |
| **Infracțiuni** | **2.017** | **2.018** | **2.019** | Tendințe în 2019 | |
| Diferențe **(în %)** / **2018** | Diferențe **(în %) / 2017** |
| Tentativa / Trecere ilegală a frontierei | 2.495 | 1.101 | 1.501 | **↑36,33** | **↓-39,84** |
| Contrabandă | 12 | 11 | 13 | **↑18,18** | **↑8,33** |
| Fals material in inscrisuri oficiale | 112 | 89 | 131 | **↑47,19** | **↑16,96** |
| Fals privind identitatea | 112 | 89 | 111 | **↑24,72** | **↓-0,89** |
| Infracţiuni la regimul circulaţiei pe drumurile publice | 115 | 102 | 125 | **↑22,55** | **↑8,70** |
| Tainuire | 81 | 77 | 65 | **↓-15,58** | **↓-19,75** |
| Trafic de migranţi | 85 | 43 | 66 | **↑53,49** | **↓-22,35** |
| Trafic illegal de droguri | 4 | 9 | 9 | **0** | **↑125** |
| Uz de fals | 95 | 94 | 121 | **↑28,72** | **↑27,37** |
| **Total infracțiuni descoperite** | **3.138** | **1.633** | **2.169** | **↑ cu 32,82%** | **↓ cu 30,88%** |

### Activitatea pe linie de evidenţă operativă

|  |  |  |  |  |  |
| --- | --- | --- | --- | --- | --- |
| Situația dosarelor penale la nivelul I.T.P.F. Oradea, în anii 2017, 2018 și 2019 | | | | | |
| Anul de referință | Existente la începutul anului | Înregistrate | Total în lucru | Soluţionate | Rămase în lucru |
| **2017** | 340 | 690 | 1.147 | 633 | 514 |
| **2018** | 514 | 493 | 1.026 | 577 | 449 |
| **2019** | **449** | **650** | **1.120** | **575** | **545** |

|  |  |  |  |
| --- | --- | --- | --- |
| Soluţii propuse în D.P soluţionate | | | |
| Anul de referință | **2017** | **2018** | **2019** |
| R.T.U.P | 151 | 106 | 139 |
| Renunţare la U.P | 223 | 237 | 210 |
| Clasare | 208 | 181 | 176 |
| Conexare | 3 | 3 | 2 |
| R.T.A.O | 17 | 15 | 20 |
| Declinare | 22 | 31 | 24 |
| Alte soluţi | 9 | 4 | 4 |
| **Total D.P. soluționate** | **633** | **577** | **575** |

### Traficul de călători

În cursul anului 2019, au tranzitat frontiera României prin punctele de trecere a frontierei din cadrul I.T.P.F. Oradea, peste **17.500.500 persoane,** cu aproximativ 15% mai mult decât în anul anterior și aproximativ cu 23% mai mult raportat la anul 2017.

|  |  |  |  |  |  |  |
| --- | --- | --- | --- | --- | --- | --- |
| Dinamica valorilor de trafic - călători, înregistrate la nivelul I.T.P.F. Oradea, în anii 2017, 2018 și 2019 | | | | | | |
| Anul de referință | Intrare | | Ieșire | | Total | Tendințe |
| UE | Non UE | UE | Non UE |
| 2017 | 6.127.074 | 390.581 | 7.342.866 | 384.510 | 14.245.031 | ↓ - 9,68% raportat la 2016 |
| Total Intrare 6.517.655 | | Total Ieșire 7.727.376 | |
| 2018 | 6.398.629 | 462.024 | 7.996.188 | 460.852 | 15.317.693 | ↑+7,53% raportat la 2017 |
| Total Intrare 6.860.653 | | Total Ieșire 8.457.040 | |
| **2019** | **7.332.476** | **509.106** | **9.151.240** | **509.682** | **17.502.558** | ­ ↑+14,26% raportat la 2018 |
| **7.841.636** | | **9.660.922** | | ­↑+22,87% raportat la 2017 |

### Traficul mijloacelor de transport

În ceea ce priveşte **situaţia generală** a traficului mijloacelor de transport, se constată o creștere (aproximativ **9,37**%) a valorilor de trafic înregistrate în anul 2019, comparativ cu 2018, în anul 2019 tranzitând frontiera României peste **6.700.000** mijloace de transport, prin punctele de trecere a frontierei din cadrul I.T.P.F. Oradea.

În ceea ce privește **tipul mijloacelor de transport**, se observă, conform graficului alăturat, faptul că din totalul mijloacelor de transport care au tranzitat punctele de trecere a frontierei din cadrul I.T.P.F. Oradea, aproximativ **63%** reprezintă autoturismele, urmate de camioane – aproximativ **32%** și mocrobuze cu aproximativ **4%**.

### Criminalitatea economico-financiară

Combaterea evaziunii fiscale, ca formă de manifestare a infracţionalităţii transfrontaliere a constituit una dintre direcţiile principale de acţiune a structurilor operative din cadrul I.T.P.F. Oradea.

Caracteristic zonei de competenţă, având la bază cazuistica operativă din domeniu, subliniem faptul că **evaziunea fiscală în punctele de trecere a frontierei nu reprezintă o formă a macro-criminalităţii transfrontaliere**, evenimentele operative având un conţinut sporadic, constatările Poliţiei de Frontieră fiind semnificative în domeniul traficului cu ţigări şi tutun.

* **Traficul de ţigări şi produse din tutun**

Traficul cu țigarete de contrabandă și respectiv cu tutun, este prezent în continuare la frontiera României cu Ungaria, cantitățile mari descoperite cât și modalitățile prin care s-a încercat introducerea/scoaterea acestora în/din țară demonstrând faptul că acest fenomen se menține la cote ridicate și anul 2019.

**Generalități statistice**

|  |  |  |  |  |
| --- | --- | --- | --- | --- |
| Indicator | | În anul 2018 | În anul 2019 | Trend |
| Capturi țigarete | În PTF-uri | 559.860 | 10.505.460 | ↗ |
| Pe comunicații | 3.840 | 181.400 | ↗ |
| TOTAL | 563.700 | 10.686.860 | ↗ |
| Capturi tutun | În PTF-uri | 8,000 kg | 1,350 kg | ↘ |
| TOTAL | 8,000 kg | 1,350 kg | ↘ |

În anul 2019, la nivelul I.T.P.F. Oradea, au fost confiscate 10.686.860 ţigarete, capturile de țigarete înregistrând un trend puternic ascendent comparativ cu anul 2018, când au fost confiscate 563.700 ţigarete.

În ceea ce privește cantitatea de tutun confiscată în anul 2019, aici se înregistrează un trend descendent, cantitatea confiscată fiind aproximativ de 6 ori mai mică față de perioada similară a anului 2018.

Astfel, în perioada supusă analizei au fost înregistrate **15 cazuri de trafic ilicit cu produse din tutun**, din care 10 infracţiuni și 5 contravenţii, cazurile fiind depistate atât în punctele de frontieră, cât şi pe căile de comunicații din zona de competență a I.T.P.F. Oradea, pentru această perioadă nefiind înregistrate cazuri la frontiera verde.

Cea mai mare cantitate de țigarete capturate s-a înregistrat în luna septembrie/2019 (**8.806.600 țigarete**), aceasta **reprezentând 82% din totalul** **capturilor pentru anul 2019**.

În ceea ce privește cantitatea de tutun, aceasta a fost capturată în luna aprilie (1,350 kg. tutun), caz înregistrat pe sensul de intrare în țară la nivelul S.P.F. Vărșand.

Fenomenul traficului de țigarete la frontiera asigurată de I.T.P.F. Oradea are particularitățile unei frontiere interne U.E., zona de competență fiind un nod de tranzit în ambele sensuri, dinspre est spre vest, sau dinspre țările învecinate spre România.

* **Cazuri semnificative:**
* Cea mai mare captură de țigarete a fost înregistrată în data de 24.09.2019, pe sensul de intrare în țară din **P.T.F. Nădlac II (8.799.600 țigarete)**, când un cetățean român a încercat să introducă în țară țigarete marca Marlboro, netimbrate. Țigaretele au fost descoperite în compartimentul marfă al remorcii.
* În data de 16.10.2020, la nivelul P.T.F. Borș, doi cetățeni au încercat să scoată din țară **400.000 țigarete** marca Marlboro, în vederea trasnportării acestora în Budapesta. În urma controlului amănunțit efectuat asupra autoutilitarei marca Mercedes-Benz, s-a constatat faptul că aceasta are un locaș special amenajat loc în care au fost descoperite țigaretele cu timbru ucrainean.
* La nivelul S.P.F. Salonta, pe DN79, patrula Poliției de Frontieră a plecat în urmărirea unui autoturism despre care se dețin informații că este folosit pentru transportul țigaretelor de contraband. În urma controlului amănunțit efectuat asupra mijlocului de transport, au fost descoperite **69.800 țigarete de contrabandă**, marca Compliment, cu timbru de Ucraina.
* Tot la nivelul S.P.F. Salonta, pe drumul E671, comunicația Oradea-Salonta, în baza unor informații potrivit cărora zona de competență a sectorului va fi tranzitată de un autoturism care transportă țigarete de contrabandă, patrula Poliției de Frontieră, după observarea autoturismului în cauză, a procedat la oprirea acestuia, însă persoana în cauză nu a respectat semnalele polițiștilor, deplasându-se în continuare pe strada Oradiei, unde a oprit brusc și a fugit prin vegetație, nereușindu-se reținerea acestuia.
* **Moduri de operare**

Se remarcă faptul că în majoritatea cazurilor de trafic cu tutun și produse din tutun descoperite în anul 2019, s-a folosit ca mod de operare **ascunderea produselor în autovehicule**, în locașuri special amenajate sau în bagaje. De asemenea, pentru perioada supusă analizei, **se remarcă un nou mod de operare** și anume, ascunderea țigaretelor într-un locaș special amenajat, în remorca tractată de un autoturism.

* **CONCLUZII :**
  + - comparativ cu anul 2018, capturile de țigarete înregistrează **un trend puternic ascendent**, cea mai mare cantitate fiind descoperită în P.T.F. Nădlac II, pe sensul de intrare în țară;
    - în ceea ce privește cantitatea de tutun capturată, se înregistrează **un trend descendent** în punctele de trecere a frontierei, pe sensul de intrare în țară, în perioada supusă analizei fiind înregistrat un singur caz la nivelul I.T.P.F. Oradea;
    - Dacă în anul 2018 a predominat ca și **mod de operare** ascunderea țigaretelor în locașuri special amenajate în autovehicul, în anul 2019 se conturează ca și mod de operare în cele mai multe cazuri **plasarea țigaretelor în autvehicule**;
    - Numărul țigaretelor netimbrate a crescut considerabil în comparație cu anul 2018, în anul 2019 acestea reprezentând 91% din totalul țigaretelor descoperite;
    - Pentru perioada analizată, se remarcă o creștere a numărului capturilor de țigarete înregistrate pe căile de comunicații, trend care este posibil să fie păstrat și în anul următor.
* **Prevenirea şi combaterea consumului de droguri**

În urma analizării indicatorilor statistici, faţă de anii anteriori, se constată o ușoară creștere a cazurilor de trafic, posesie şi consum de droguri.

La nivelul I.T.P.F. Oradea au fost înregistrate **12** capturi de droguri și precursori,fiind întocmite **12** dosare penale în comparație cu 10 cazuri în 2018 şi repectiv 7 cazuri în 2017.

* **Caz semnificativ:**
  + - În data de 17.01.2019 a fost identificat pe sensul de intrare în ţară, în P.T.F. Borş, un cetăţean român, conducand un autoturism marca VW Golf, iar în urma efectuării unui control amanunţit asupra persoanelor şi autoturismului, au fost descoperite în portbagaj, în locaşul roţii de rezervă, 26 de pungi vidate care conţineau materie vegetală de culoare verde oliv şi doua pungi cu substanţă solidă de culoare alb cristalin, iar pe bancheta din spate a autoturismului două genţi de culoare neagra în care au fost descoperite în total 18 pungi care conţineau materie vegetala de culoare verde oliv.

**În urma testelor efectuate s-a stabilit faptul că substanţele transportate sunt 15 kg canabis şi 300 grame cocaină.**

* **Trafic cu alcool**

În anul 2019, la nivelul I.T.P:F. Oradea, au fost costatate 3 fapte contravenționale (1 la S.P.F. Vărşand şi 2 la S.P.F. Valea lui Mihai), în urma cărora a fost ridicată în vederea confiscării cantitatea de 36 de litri de băuturi spirtoase şi 62 de litri de alcool netimbrat în **valoare totală de 3.388** **lei** și aplicate 3 sancțiuni în **valoare totală de 1.500 lei**.

* **Bunuri furate sau a căror proveniență nu poate fi dovedită** - (provenienţă ilicită)

Au fost înregistrate 5 cazuri, câte 2 la S.P.F. Borș și S.P.F. Nădlac şi unul la S.P.F. Curtici, fiind identificate bunuri în **valoare** **totală de 154.900 lei**, fiind întocmite 2 dosare penale privind săvârșirea **infracțiunilor de furt** şi respectiv de **tăinuire** și aplicate 3 sancţiuni contravenționale în **valoare totală de 7.000 lei**.

* **Bunuri contrafăcute**

Lucrătorii de poliție judiciară din cadrul S.T.P.F. Arad au instrumentat 3 dosare pentru săvârșirea infracțiunii de *punerea in circulatie a unui produs purtând o marcă identică sau similară cu o marcă inregistrată pentru produse identice ori similare*, faptă prev. și ped. de *art. 90, alin. 1 lit. b, din Legea 84 / 1998*, coroborat cu *art. 90 alin. 3* din același act normativ, fiind reținute 439 de parfumuri, 780 de tricouri, 182 de perechi de blugi, 4 compleuri, 227 cutii/pachete diverse medicamente, 38 de perechi de ochelari de soare, 93 de curele, 26 de eșarfe, 16 ghiozdane, 7 prosoape, 90 de șepci, 84 de portmonee, 324 de perechi de ciorapi, purtând însemnele și denumirile unor mărci cunoscute, **bunuri în valoare totală de 321.934 de lei**;

* **Traficul internațional cu autoturisme furate**

O altă ramură a infracţionalităţii transfrontaliere, pe lângă cea prezentată la punctul anterior, o reprezintă traficul internaţional cu autovehicule furate.

Pentru documentarea materialul de analiză în ansamblu a fenomenului traficului internațional cu autoturisme furate înregistrat la nivelul I.T.P.F. Oradea în anul 2019, s-au folosit datele din S.I.R.E., precum şi alte date obținute din discuţii cu ofiţerii de poliţie judiciară care au instrumentat dosare de linie.

În cursul anului 2019, la nivelul I.T.P.F. Oradea au fost descoperite **67** autovehicule furate, fiind cercetate penal **70** persoane, dintre care **64** cetățeni România, 2 cetățeni Ungaria, 1 cetățean Albania, 1 cetățean Bulgaria, 1 cetățean Germania și 1 cetățean Tadjikistan. Cazurile au fost înregistrate atât pe sensul de ieșire (42 cazuri), cât și pe sensul de intrare (24 cazuri), iar 1 caz a fost depistat în mun. Arad.

* **Cazuri semnificative:**
* La data de 29.07.2019, pe sensul de ieşire din Romania în P.T.F. Nădlac, un cetăţean român conducând ansamblul rutier format din autoturism marca Mercedes-Benz înmatriculat în România şi platforma marca Boro, înmatriculata în Polonia, transporta pe platforma sus-mentionata autoturismul marca Audi, model S8 plus, culoare gri, cu o **valoare estimată de 320.000 lei**.

Autoturismul transportat pe platformă, placuţele aplicate pe acesta si certificatul de înmatriculare figurează semnalate la Art. 38 Decizie SIS II cu menţiunea „Bun pentru confiscare". Autoturismul sus-menţionat a fost indisponibilizat.

* În data de 26.09.2019, la P.T.F. Borş s-a prezentat pentru a intra în ţară un cetăţean român, conducând un autoturism marca Land Rover Range Rover Velar. La controlul de frontieră s-a constatat că seria de caroserie poansonată pe autoturism nu este una şi aceeaşi cu cea din copia certificatului de înmatriculare prezentat la control, fapt pentru care persoana şi autoturismul au fost conduşi la sediul S.P.F. Borş pentru verificări şi cercetări. În urma verificărilor s-a constatat că pentru vehiculul în cauză autoritătile italiene au emis o alertă de confiscare. Autoturismul a fost evaluat la suma de **333.000 lei.**
* **CONCLUZII :**
* state de provenienţă: predomină Italia, Germania şi Marea Britanie, dar s-au înregistrat şi cazuri din Franţa, Spania, Belgia;
* principalele mărci: BMW, VOLKSWAGEN; AUDI, MERCEDES;
* modalităţi de operare: predomină frauda la firmele de asigurări, dar se înregistrează şi cazuri de furt brut,etc;
* modalităţi de descoperire: preponderent consemne sau verificări în baze de date, dar și suspiciuni ale lucrătorilor P.F.;

După cum se poate observa, un aspect interesant îl reprezintă **ponderea cazurilor pe sensul de ieșire** din țară, 42 de cazuri, aproape **dublu față de indicatorii înregistrați pe sensul de intrare**.

## Migrația ilegală

Comparativ cu anul 2018, se remarcă o creștere a numărului detecțiilor la frontiera verde, concomitent cu scăderea numărului de migranți depistați în P.T.F.-uri.

Astfel, în anul 2019 au fost depistate pe linia migrației ilegale **1.114 persoane care au acționat atât la frontiera verde, cât și în P.T.F.-uri**, detecțiile înregistrându-se atât pe sensul de ieșire din România (1.101 persoane), cât și pe sensul de intrare (13 persoane)**.**

**La această valoare se adaugă 44 persoane depistate cu ședere ilegală și 423 persoane înapoiate de autoritățile din Ungaria**.

Din punct de vedere al locului depistării, la frontiera verde sau în apropierea frontierei s-au înregistrat **652** detecții, **506** persoane au fost depistate în P.T.F.-uri, iar **423** au fost primite de la partea maghiară după trecerea ilegală a frontierei.

1. **La frontiera verde (intrări ilegale, tentative, depistaţi în apropierea frontierei):**

În anul 2019, la frontiera verde au acționat **630 persoane** (3 cetățeni UE și 627cetățeni terți).

În perioada următoare, având în vedere creșterea presiunii migraționiste la frontiera româno-sârba, este posibilă menținerea la un nivel ridicat a detecțiilor la frontiera verde.

Din punct de vedere al provenienței, aproximativ 62% din migranții depistați provin din centrele pentru solicitanții de azil, 28% au intrat ilegal în Romania, iar 10% au intrat legal.

De remarcat este numărul mare de cetățeni Vietnam, Banghladesh și Sri Lanka în tentativă de trecere ilegală a frontierei, care au intrat legal în România în baza unor vize de lungă ședere cu drept de muncă.

Din punct de vedere al naționalităților, se menține ridicat numărul migranților proveniți din statele generatoare de migranți din Orientul Mijlociu și Apropiat (**Irak, Afganistan, Siria,** Iran, India, Turcia, Palestina, Pakistan), remarcându-se o creștere, în ultimul trimestru al anului 2019 al numărului de migranți proveniți din Algeria, Maroc și Tunisia.

* **Moduri de operare**
* deplasarea cu diferite mijloace de transport până în Arad sau Oradea, apoi cu taxi până în apropierea unor localităţi din proximitatea frontierei, iar de acolo pe jos peste câmp spre frontieră, folosindu-se de aplicaţiile de hărţi ale telefoanelor mobile, ori de diverse detalii de planimetrie (ape curgătoare care traversează frontiera, calea ferată, alte căi de comunicație);
* costituirea grupurilor de migranți în zona loc. Timișoara și deplasarea spre frontieră cu autoturismele călăuzelor sau transportatorilor în vederea trecerii ilegale a acesteia;
* intrarea migranților ilegal în România, pe jos sau ascunși în automarfare, iar apoi preluarea și transportul acestora de către călăuze spre frontiera cu Ungaria în vederea trecerii ilegale a acesteia.

1. **În punctele de trecere a frontierei (tentative pe ieşire sau intrări ilegale, altele decât prin fraudă documentară)**

În zona de competență a I.T.P.F. Oradea, în perioada analizată, s-au înregistrat **384 detecții** (13 cetățeni români și **371 cetățeni terți**) au încercat să treacă ilegal frontiera româno-maghiară prin punctele de trecere a frontierei, 380 persoane fiind depistate pe sensul de ieșire din România, iar 4 persoane au trecut frontiera din Ungaria în România.

Cele mai multe detecții au fost înregistrate în trimestrul II/2019 și trimestrul IV/2019, în luna decembrie acest indicator fiind în scădere, migranții acționând preponderent la frontiera verde.

**Cea mai mare presiune s-a înregistrat în P.T.F. Nădlac II** (unde s-au înregistrat peste 65% din detecții) și în P.T.F. Nădlac.

Se remarcă faptul că **aproximativ 94% din cetățenii terți au fost facilitați**, fiind depistați ascunși în automarfare, autoutilitare sau microbuze, cetățenii terți nefacilitați fiind depistați, majoritatea, în tren, fără documente sau ascunși.

Din punct de vedere al provenienței, în P.T.F.-uri se menține ridicat numărul migranților intrați ilegal în România și nedetectați până în momentul reținerii (aproximativ 53%), doar 34% din migranții provin din centrele pentru solicitanții de azil, iar 13% au intrat legal. În ceea ce privește cetățenia migranților depistați, se menține ridicat procentul migranților proveniți din statele generatoare de migrație situate în Orientul Mijlociu și Apropiat.

* **Documente de călătorie false / falsificate**

În perioada analizată, la nivelul I.T.P.F. Oradea, au fost depistate **100 persoane** (74 cetățeni terți și 26 cetățeni UE) care au utilizat documente de călătorie false/falsificate ori aparținând altor persoane, 93 detecții fiind înregistrate pe sensul de ieșire din România și 7 pe sensul de intrare.

Din punct de vedere al provenienței, peste **53% din migranți au intrat legal** **în Romania**, aproximativ 39% au intrat ilegal și doar 8% provin din centrele pentru solicitanții de azil**.**

* **Călăuze / facilitatori ai cetăţenilor terţi și grupuri organizate**

În anul 2019, la nivelul I.T.P.F. Oradea au fost descoperiți **64 facilitatori**, numărul migranților facilitați fiind mult mai mic comparativ cu numărul detecțiilor pe linia migrației ilegale (463 migranți facilitați din cei 1529 cetățeni terți depistați).

Comparativ cu anul trecut a crescut numărul facilitatorilor depistați, însă procentul migranților facilitați a scăzut de la 54%în 2018 la 30% în 2019, datorită creșterii presiunii la frontiera verde, migranții utilizând aplicaţiile de hărţi ale telefoanelor mobile, ori de diverse detalii de planimetrie (ape curgătoare care traversează frontiera, calea ferată, alte căi de comunicație) pentru trecerea ilegală a frontierei, fără a apela la rețelele de traficanți de migranți.

Din punct de vedere al cetățeniei, 37 facilitatori sunt cetățeni UE (peste 51% cetățeni români), iar 27 sunt cetățeni terți (21 dintre aceștia cetățeni turci, în general șoferi ai automarfarelor în care au fost depistați ascunși migranții).

**Între P.T.F.-uri** au fost depistați 18 facilitatori (15 cetățeni UE și 3 cetățeni Serbia) și 109 migranți facilitați.

**În P.T.F.-uri** au fost depistați 46 facilitatori (22 cetățeni UE și 24 cetățeni terți) și 354 migranți facilitați.

* **Cereri de azil**

La structurile teritoriale ale inspectoratului, în anul 2019 s-au înregistrat **455 solicitări de azil**. Comparativ cu anul 2018, în perioada analizată numărul solicitărilor de azil depuse la nivelul I.T.P.F. Oradea a crescut, aceast aspect putând fi explicat prin creșterea numărului de migranți intrați ilegal în România din Bulgaria și Serbia și nedetectați până la frontiera româno-maghiară.

* **Persoane returnate/înapoiate**

În perioada analizată, partea maghiară a predat părţii române 423 persoane depistate după trecerea ilegală a frontierei din România în Ungaria. Din cele **423** persoane primite de la partea maghiară în baza acordului de readmisie, 15 au trecut ilegal frontiera prin P.T.F.-uri, iar 408 pe la frontiera verde.

Din punct de vedere al provenienței, aproximativ **53% dintre migranți se află în procedură de azil și provin din centrele IGI**, 37% au intrat ilegal în România, iar 10% au intrat legal.

* **Ședere ilegală**

În anul 2019, la nivelul I.T.P.F. Oradea au fost depistate 44 persoane cu şedere ilegală în România, 34 dintre acestea intrate ilegal și 10 persoane intrate legal și având termenul de ședere depășit.

* **CONCLUZII :**
* Comparativ cu anul trecut, **numărul detecțiilor pe linia migrației ilegale este în creștere, observându-se o scădere a presiunii în P.T.F.-uri concomitent cu creșterea acesteia la frontiera verde.**
* Este posibilă menținerea la un nivel ridicat a presiunii între P.T.F.-uri pe frontiera româno-maghiară, precum și o creștere a numărului de detecții în P.T.F.-uri;
* Existența unor rețele de trafic de migranți, posibil transfrontaliere, întrucât grupurile depistate ascunse în mijoace de transport sunt mixte (migranți intrați ilegal în România și migranți proveniți din centrele IGI);
* În ceea ce privește frauda documentară, numărul detecțiilor este relativ constant;
* **Cazuri semnificative:**
* În data de **26.11.2019**, în P.T.F. Nădlac, în baza unei informații primite de la S.C.C.O. Arad, au fost descoperiți, ascunși în compartimentul marfă al unui automarfar înmatriculat în România și condus de către un cetățean român, **48** migranți.

Din verificările efectuate a rezultat faptul că 11 persoane sunt solicitanți de azil în România, iar 37 au intrat ilegal în România. Cetățeanul român este cercetat pentru săvârșirea infracțiunii de trafic de migranți, iar cei 37 migranți au solicitat azil în România.

## Siguranța cetățeanului

În vederea asigurarării unui climat de ordine şi siguranţă publică în zona de competenţă, polițiștii de frontieră din cadrul inspectoratului au desfășurat activități specifice, concretizate prin:

* 378 măsuri N.P.I. aplicate, înregistrându-se astfel o creștere a N.P.I.-urilor cu -46,51% faţă de anul anterior și cu 45,38 % faţă de anul 2017.

Principalul motiv de refuz al intrării în ţară este ”persoană semnalată ca inadmisibilă în S.I.S. și în sistemul național” – Aprox. 57% (215 persoane)

* 17.315 alerte descoperite (9.623 – N.SIS și 7.692 eSIF);
* 269 Urmăriți General descoperiți – (persoane impotriva cărora există emis un mandat de efectuare a unei pedepse).

### ALTE MĂSURI

* Lucrătorii C.P.C.M.I.I.T. de la nivelul I.T.P.F. Oradea au coordonat activitățile specifice prevăzute în 4 planuri comune de acțiune desfășurate la nivel european și național în materia: prevenirii/combaterii traficului de persoane în scopul exploatării prin muncă forţată, prevenirii/combaterii traficului de persoane în scopul exploatării minorilor, prevenirii/combaterii traficului de persoane în scopul exploatării sexuale și prevenirii/combaterii traficului de persoane şi a traficului de migranţi.
* La data de 03.09.2019, cadre ale I.T.P.F. Oradea au participat la şedinţa în sistem de videoconferinţă cu structurile Ministerului Afacerilor Interne, referitoare la aplicarea Dispoziţiei Directorului Direcţiei Informare şi Relaţii Publice din 23.08.2019, în vedere implementării campaniei **„10 pentru siguranţă”**. În cadrul acestei campanii, au participat polițiștide frontieră din cadrul I.T.P.F. Oradea la 5 activităţi în unităţi de învăţământ, în cooperare cu polițiști, jandarmi și funcționari publici de la nivelul I.P.J. Arad, I.J.J. Arad şi Instituţia Prefectului Arad.
* Pentru perioada **20.12.2019 – 12.01.2020**, a fost întocmit un plan de cooperare operativă având ca semnatari I.T.P.F. Oradea – **S.I.Bihor şi S.J.P.T. Bihor**, acesta având ca scop prevenirea și combaterea eficientă a migraţiei ilegale și a infracţionalităţii transfrontaliere prin desfăşurarea activităţilor de prevenire, constatare şi combatere a faptelor ilegale în domeniul migraţiei ilegale, a traficului cu materiale explozibile și pirotehnice, a contrabandei cu produse accizabile sau de larg consum, în domeniul criminalităţii specifice transportului feroviar de călători, pentru **asigurarea ordinii şi siguranţei publice** în staţiile C.F.R. şi în zona acestora, cât şi pentru prevenirea şi combaterea faptelor ilegale ce afectează siguranţa călătorilor, bunurile şi valorile.

În cadrul acestui plan de cooperare operativă, pe perioada analizată au fost executate 12 misiuni, fiind depistaţi 3 cetăţeni Libia care au intrat ilegal pe teritoriul României (2 dosare penale sub aspectul săvârşirii infracţiunii de trecere frauduloasă a frontierei de stat) şi 3 cetăţeni români asupra cărora au fost descoperite droguri / substanţe interzise (3 dosare penale sub aspectul săvârşirii infracţiunii de deţinere de droguri pentru consum propriu fără drept).

# V. SUPORT DECIZIONAL

## Audit public intern de performanţă:

* În perioada ian-feb 2019 a avut loc misiunea de audit public intern desfăşurată de către Sectorul 4 Audit Public Intern Timişoara, prin care a fost auditat **domeniul Administrarea patrimoniului, cu următoarele obiective**:

1. Evaluarea modului în care sunt respectate dispoziţiile legale cu privire la **scoaterea din funcţiune, declasarea şi casarea bunurilor material**;
2. Evaluarea modului în care sunt respectate prevederile legale referitoare la **inventarierea patrimoniului, precum şi a bunurilor care nu aparţin instituţiei**;
3. Evaluarea modului în care sunt respectate prevederile legale referitoare la **primirea, păstrarea şi eliberarea bunurilor material şi a valorilor băneşti**;
4. Legalitatea şi realitatea dării în consum a **valorilor material de resortul auto**, A.G.Ch;
5. Legalitatea şi realitatea dării în consum a **valorilor material de resortul imobiliar;**
6. Legalitatea şi realitatea dării în consum a **valorilor material de resortul intendenţă**;

Ca urmare a auditării obiectivelor au fost stabilite constatări cu caracter pozitiv şi constatări cu caracter negativ. Constatările şi recomandările primite au fost aduse la îndeplinire în cursul anului 2019, conform Planului de acţiune pentru implementarea recomandărilor comisiei de audit public intern formulate în urma misiunii de audit de regularitate.

* În perioada iunie-iulie 2019 a avut loc misiunea de audit public desfăşurată de către Direcţia De Audit Public Intern a M.A.I.- Servciul 4 Audit Public Intern Programe Finanţare Externă, **cu scopul de a identifica obstacolele** care împiedică desfăşurarea normală a proceselor **referitoare la** **gestioanarea proiectelor cu finanţare externă** şi prezentarea de propuneri pentru eliminarea acestora.

Pornind de la obiectivele de audit stabilite şi activităţile asociate acestora, echipa de auditori a verificat prin sondaj nestatistic activităţile desfăşurate în perioada 01.01.2018-31.05.2019 pentru implementarea proiectelor:

- Cod SMIS 117751 Reabilitare termo-energetică a pavilionului C1 (Corpuri C1 şi C2) – S.T.P.F. Arad

- Cod SMIS 116290 reabilitare termică corpuri de clădire C1, C3, C4, C5 şi C10

- ROHU 183 SAFE BORDER, SAFER LIFE

Obiectivele de audit stabilite au fost:

* 1. **Asigurarea legalităţii şi regularităţii cheltuielilor în conformitate cu normele naţionale şi ale UE**
  2. **Asigurarea conformităţii cu normele naţionale şi ale UE privind achiziţiile publice**
  3. **Asigurarea capacităţii administrative şi de decizie a entităţii care gestionează fonduri externe**

Ca urmare a auditării obiectivelor au fost stabilite constatări şi recomandări, respective propuneri de soluţii pentru remedierea acestora. Au fost identificate unele deficienţe de fond şi de formă în etapele procedurale parcurse, pentru remedierea cărora au fost propuse soluţii care să conducă la evitarea unor posibile vulnerabilităţi în derularea caţiunilor viitoare. Prin soluţiile propuse s-a urmărit creşterea eficienţei elementelor de control puse în practică la nivelul I.T.P.F. Oradea, fapt care să asigure:

* Identificarea din timp a măsurilor necesare şi adecvate, de prevenire a apariţiei/accentuării în viitor, a unor disfuncţionalităţi;
* Succesul proiectelor derulate, respectiv un nivel crescut de atragere de fonduri din surse externe nerambursabile.

## Protecția informațiilor clasificate

Pe parcursul anului 2019, pe linia informațiilor clasificate, s-au defăşurat următoarele activităţi:

* În **trimestrul I** - **2019**, s-au efectuat activităţi de control, sprijin şi îndrumare la nivelul Sectoarelor P.F. Salonta, Curtici și Vărșand, conform Planului de control*;*
* În **trimestrul II** - **2019**, s-au efectuat activităţi de control, sprijin şi îndrumare la nivelul I.T.P.F. Oradea (aparat propriu) şi structuri subordonate: Serviciul Teritorial P.F. Bihor, respectiv S.P.F. Girişu de Criş.
* În **trimestrul III** - **2019**, s-au efectuat activităţi de control, sprijin şi îndrumare la nivelul structurilor subordonate: Serviciul Teritorial P.F. Arad, respectiv S.P.F. Nădlac şi Turnu.
* În **trimestrul IV** - **2019**, s-au efectuat activităţi de control, sprijin şi îndrumare la nivelul structurilor subordonate: Sectoarele P.F. Borș, Diosig și Valea lui Mihai.

## Prevenirea și combaterea corupției

Pe linia prevenirii faptelor/actelor de corupţie în rândul personalului inspectoratului teritorial, s-a avut în vedere, în special respectarea şi îndeplinirea sarcinilor prevăzute în documentele structurale specifice domeniului:

* + Strategia națională anticorupție 2016 - 2020, adoptată prin H.G. nr. 583/2016;
  + Hotărâre nr. 599 din 2 august 2018 pentru aprobarea Metodologiei standard de evaluare a riscurilor de corupţie în cadrul autorităţilor şi instituţiilor publice centrale, împreună cu indicatorii de estimare a probabilităţii de materializare a riscurilor de corupţie, cu indicatorii de estimare a impactului în situaţia materializării riscurilor de corupţie şi formatul registrului riscurilor de corupţie, precum şi pentru aprobarea Metodologiei de evaluare a incidentelor de integritate în cadrul autorităţilor şi instituţiilor publice centrale, împreună cu formatul raportului anual de evaluare a incidentelor de integritate;
  + Ordinul M.A.I. nr. 62 din 13.06.2016 privind organizarea și desfășurarea activităților de prevenire și de educație pentru promovarea integrității în cadrul Ministerului Afacerilor Interne.

În cursul anului 2019, au fost organizate şi executate **5** (cinci) **controale inopinate** ce au vizat şi această linie.

În aplicarea prevederilor înscrise la cap. I, pct. 2 din Precizările D.G.A. pentru implementarea PS-DGA-01 și PS-DGA-02, a fost informată structura județeană anticorupție Bihor, cu privire la componența grupului de lucru pentru prevenirea corupției constituit la nivelul I.T.P.F. Oradea, în vederea actualizării conturilor de acces în aplicația informatică M.A.R.C.

***≈*** *În cursul perioadei analizate, la nivelul inspectoratului* ***nu au fost înregistrate cazuri de desistare*** *de către lucrătorii P.F. privind săvârşirea unor infracţiuni de corupţie, aspect similar constatat şi pentru perioadele precedente.*

* 1. **DISCIPLINA ŞI ORDINEA INTERIOARĂ**

În anul 2019, disciplina şi ordinea interioară au fost monitorizate atent la nivelul Inspectoratului Teritorial al Poliţiei de Frontieră Oradea, înregistrându-se următoarele valori:

suspendaţi -1 (la cerere);

puşi la dispoziţie -4 (4 agenţi; ulterior 1 agent a fost repus în drepturi);

sancţiuni -19 (19 agenți);

recompense - 58 (16 ofiţeri şi 42 agenți).

* 1. **NEREGULI CONSTATATE**

Din cuprinsul activităţilor de verificare, cercetare şi investigare desfăşurate în lucrările aferente perioadei evaluate, precum şi din analiza rapoartelor de control întocmite de ofiţerii structurii de specialitate a I.T.P.F. Oradea, sub aspectul identificării cauzelor şi consecinţelor devianţelor profesionale, precizăm că au fost vizate ca neregularităţi următoarele:

* verificarea acțiunilor și măsurilor întreprinse de către conducerea structurilor P.F.R. la nivelul cărora s-au înregistrat incidente de integritate, în vederea prevenirii acestora;
* modul de efectuare a controlului de frontieră în referire la cetăţenii străini/U.E./români minori;
* verificările efectuate la frontieră cu privire la transporturile militare;
* organizarea, funcţionarea şi asigurarea supravegherii camerei de triere din cadrul Poliţiei de Frontieră;
* nerespectarea îndatoririlor şi interdicţiilor stabilite pentru poliţiştii de frontieră pe timpul executării misiunilor;
* manifestarea comportamentului necorespunzător în societate sau neglijenţă manifestată pe timpul exercitării atribuţiilor de serviciu de către lucrătorii P.F.;
* nerespectarea prevederilor legale în vigoare privind prevenirea faptelor/actelor de corupţie în rândul personalului P.F.R.;
* asigurarea în cursul urmăririi penale a drepturilor procesuale ale avocatului, suspectului şi inculpatului;
* sesizări referitoare la săvârşirea unor fapte de natură penală - infracţiuni de serviciu, infracţiuni contra libertăţii persoanei, infracţiuni privind frontiera de stat, infracţiuni de fals, infracţiuni contra siguranţei circulaţiei pe drumurile publice, infracţiuni contra patrimoniului, infracţiuni care aduc atingere unor relaţii privind convieţuirea socială;
* modul de respectare a legilor, ordinelor, reglementărilor, dispoziţiilor şi a obligaţiilor asumate, la nivelul personalului P.F.R., prin intermediul planurilor de verificare/control.

Faţă de situaţiile menţionate mai sus, au fost luate **măsuri corective** în raport de gravitatea faptelor, respectiv de ordin organizatoric, de informare a instituţiilor specializate din cadrul Ministerului Afacerilor Interne, în scopul combaterii devianţelor profesionale, fiind dispuse totodată şi diverse măsuri manageriale pe baza constatărilor şi propunerilor ofiţerilor structurii de control a inspectoratului territorial.

# VI. COOPERAREA INTERINSTITUȚIONALĂ ȘI INTERNAȚIONALĂ

## Cooperarea intra și interinstituțională

* Lucrători din cadrul I.T.P.F. Oradea – B.P.C.M.I.I.T. au desfăşurat o acţiune în comun cu lucrătorii Serviciului pentru Imigrări al Judeţului Bihor, având ca obiectiv principal depistarea străinilor cu şedere ilegală.
* Totodată, pentru perioada **20.12.2019 – 12.01.2020**, a fost întocmit un **plan de cooperare operativă** având ca semnatari I.T.P.F. Oradea – Serviciul pentru Imigrări Bihor şi Serviciul Judeţean de Poliţie Transporturi Bihor, acesta având ca scop prevenirea **și combaterea eficientă a migraţiei ilegale și a infracţionalităţii transfrontaliere** prin desfăşurarea activităţilor de prevenire, constatare şi combatere a faptelor ilegale în domeniul migraţiei ilegale, a traficului cu materiale explozibile și pirotehnice, a contrabandei cu produse accizabile sau de larg consum, în domeniul criminalităţii specifice transportului feroviar de călători, pentru asigurarea ordinii şi siguranţei publice în staţiile C.F.R. şi în zona acestora, cât şi pentru prevenirea şi combaterea faptelor ilegale ce afectează siguranţa călătorilor, bunurile şi valorile acestora.

În cadrul acestui **plan de cooperare operativă**, pe perioada analizată au fost executate 12 misiuni, fiind depistaţi:

* + **3 cetăţeni Libia** – intrați ilegal pe teritoriul României - (2 dosare penale sub aspectul săvârşirii infracţiunii de trecere frauduloasă a frontierei de stat);
  + **3 cetăţeni români** asupra cărora au fost descoperite droguri / substanţe interzise - (3 dosare penale sub aspectul săvârşirii infracţiunii de deţinere de droguri pentru consum propriu fără drept);
  + **un cetăţean Libia** a fost identificat cu şedere ilegală pe teritoriul României, acesta fiind luat în custodie publică în vederea îndepărtării de pe teritoriul României;
  + **39 persoane** au fost identificate şi îndrumate către centrele regionale de proceduri şi cazare a solicitanţilor de azil care au eliberat documentele temporare de identitate/adeverinţele provizorii, deoarece nu îşi puteau justifica prezenţa în zona de frontieră.
* La nivelul B.S.C.T.F. al I.T.P.F: Oradea, se gestionează ”Planul de acţiune pentru prevenirea şi combaterea ilegalităţilor din domeniul forestier - SCUTUL PĂDURII”, în baza căruia au fost transmise 3 informări către către I.P.J. Bihor – Compartiment Silvic, pentru valorificare.
* Structurile cu care I.T.P.F. ORADEA a desfăşurat acţiuni în cooperare în anul 2019 sunt: I.P.J. Bihor / Arad, Serviciul pentru Imigrări Bihor / Arad, Serviciul Ordine Publică, Direcţia Silvică Bihor, I.J.J. Bihor / Arad, A.J.V.P.S, C.C.P.I. București, D.I.I.C.O.T. – Serviciul Teritorial Timișoara, Direcția Poliției Transporturi - S.R.P.T. Timișoara, I.G.I. – Serviciul Pentru Străini Maramureș, Direcția Generală Pentru Prevenirea și Combaterea Terorismului – C.C.O.A., Direcția Poliției Transporturi – S.R.P.T. Cluj, Parchetul de pe lângă Tribunalul Bihor, I.P.J. Gorj, Grupul de Lucru Operațional – I.P.J. BH, Direcția Județeană de Informații Bihor și Biroul S.I.R.E.N.E. A.N.A.F.

|  |  |
| --- | --- |
| Rezultatele obținute în urma activităţii de cooperare a I.T.P.F. Oradea în anul 2019 | |
| acțiuni în comun | 252 |
| auto controlate | 768 |
| persoane verificate | 2176 |
| infracțiuni constatate | 17 |
| persoane învinuite / inculpate | 35 |
| contravenții aplicate | 319 |
| valoare contravenții aplicate | 66.244 lei |

## Cooperarea internațională

În perioada evaluată, conducerea I.T.P.F. Oradea a participat la 14 şedinţe de lucru cu reprezentanţii organelelor similare ale statului vecin, respectiv: Căpităniile de Poliţie ale judeţelor Csongrad, Bekes, Hajdu-Bihar şi Szabolcs-Szatmar-Bereg, vizând în principal evaluarea periodică a activităţilor privind regimul frontierei de stat şi stabilirea sarcinilor de cooperare la frontiera comună româno-ungară în domeniul supravegherii şi controlului trecerii frontierei de stat, pentru combaterea infracţionalităţii transfrontaliere, pentru prevenirea blocajelor în traficul din P.T.F.-urile din subordine, precum şi pentru stabilirea de comun acord a unor aspecte de ordin tehnic şi metodologic privitoare la P.T.F. Nădlac (RO) – Csanadpalota (HU) şi în scopul analizării proiectul actual al viitorului P.T.F. ce va fi construit pe teritoriul Ungariei, pe autostrada A3 (Borş, România) – M4 (Nagykereki, Ungaria).

Activităţi FRONTEX

Pe linia asigurării disponibilităţii în vederea detaşării în cadrul activităţilor/operaţiunilor comune FRONTEX a poliţiştilor din subordinea inspectoratului teritorial care fac parte din rezervele Echipelor Europene ale Poliţiştilor de Frontieră (EBGT) au fost executate dispoziţiile primite de la Punctul Naţional FRONTEX – D.A.E.S.R.I. privind organizarea şi coordonarea activităţilor Frontex, asigurându-se participarea reprezentanţilor din cadrul inspectoratului, la 18 misiuni Frontex, cu 2 autospeciale, 13 cursuri şi 2 activităţi de Evaluare Schegen în Polinia şi Slovenia. Misiunile s-au desfăşurat în următoarele state: Grecia, Polonia, Bulgaria, Italia, Croaţia şi Spania, iar cursurile în Polonia, Olanda, Bulgaria, Ungaria şi Coaţia.

Totodată în această perioadă am avut 1 poliţist de frontieră detaşat la Varşovia, până în anul 2022.

# VII. ACCESAREA DE FONDURI EXTERNE NERAMBURSABILE

Pe parcursul anului 2019, la nivelul I.T.P.F. Oradea au continuat activitățile necesare implementării proiectelor cu finanțare externă nerambursabilă, astfel :

**a)** în cadrul **Programului Operaţional Regional 2014-2020**, Axa prioritară 3 - Sprijinirea tranziţiei către o economie cu emisii scăzute de carbon, Prioritatea de investiţii 3.1- Sprijinirea eficienţei energetice, a gestionării inteligente a energiei şi a utilizării energiei din surse regenerabile în infrastructurile publice, inclusiv în clădirile publice şi în sectorul locuinţelor, operaţiunea B-Clădiri publice:

* Proiectul ”**Reabilitare termo-energetică a pavilionului C1 corpuri (C1și C2) din cadrul imobilului 49-273, sediul S.T. P.F. Arad”** - 1 imobil (2 corpuri de clădire) la sediul S.T.P.F. Arad, lider de proiect I.T.P.F. Oradea;
* Proiectul **“Reabilitare Termică Corpuri de Clădire C1, C3, C4, C5, și c10”** , 1 imobil (5 clădiri) la sediul I.T.P.F. Oradea, lider de proiect I.T.P.F. Oradea

**b)** în cadrul în cadrul Programului **INTERREG VA România –Ungaria**, linia de finanţare **CBC RO-HU / INTERREG V**, Axa prioritară 6 – “Promovarea cooperării transfrontaliere între instituţii şi cetăţeni” – „Cooperarea Instituţiilor și Comunităţilor ” ce promovează cooperarea transfrontalieră între instituții și cetățeni:

* Proiectul **”SAFE BORDER, SAFER LIFE”- RO-HU 183**, lider de proiect Instituția Prefectului Județul Bihor , ca parteneri I.T.P.F. Oradea, Căpitănia Judeţului Hajdu - Bihar (HUN) și Inspectoratul de Poliţie Judeţean Bihor;

Principalele rezultate ale proiectului includ 160 de persoane instruite în gestionarea frontierelor, 3 facilități de formare transfrontalieră reabilitate și dotate, 44 echipamente folosite la supravegherea frontierei de stat achiziționate de I.T.P.F. Oradea.

**Stadiul de implementare a proiectelor la nivelul I.T.P.F. Oradea, în 2019**

## ”Reabilitare termo-energetică a pavilionului C1 corpuri (C1și C2) din cadrul imobilului 49-273, sediul S.T. P.F. Arad”

* În data de 18.07.2018 I.T.P.F. Oradea a semnat, în calitate de beneficiar, contractul de finanţare a proiectului “Reabilitare termo-energetic a pavilionului C1 corpuri (C1și C2) din cadrul imobilului 49-273, sediul S.T.P. F. Arad”;
* Valoare totală a contractului de finanțare este de **12.205.661,36 lei**, valoare care urmează să fie actualizată prin Act Adițional;
* A fost organizată o conferinţă de presă la sediul S.T.P.F. Arad, cu scopul de a prezenta principalele rezultate aşteptate;
* A fost semnat contractul de servicii de audit financiar;
* A fost semnat contractul de servicii de verificare tehnică a proiectării;
* A fost semnat contractul de lucrări cu numărul;
* A fost emisă autorizația de construire;
* În data de 02.10.2019 a fost emis Ordinul de începere a lucrărilor;
* S-a notificat ADR Vest cu privire la prelungirea perioadei de implementare și **majorarea bugetului**;
* În lunile noiembrie - decembrie 2019, au fost executate și decontate servicii de proiectare și execuție de lucrări în valoare de 2.860.382,84 lei cu TVA.

**TERMEN DE IMPLEMENTARE: 31.08.2020**

## “Reabilitare Termică Corpuri de Clădire C1, C3, C4, C5 și C10”

* În data de **19.09.2018** a fost semnat Contractul de finanţare al cărui beneficiar este Inspectoratul Teritorial al Poliției de Frontieră Oradea, titlu proiectului “Reabilitare Termică Corpuri de Clădire C1, C3, C4, C5, și c10”, cod SMIS 116290;
* Valoare totală a contractului de finanțare este de **10.440.257,31 lei**;
* În data de a fost semnat Actul Aditional nr. 1 la contractual de finanțare privind **majorarea bugetului proiectului**;
* A fost organizată o conferinţă de presă la sediul I.T.P.F. Oradea, cu scopul de a prezenta principalele rezultate aşteptate, la lansarea proiectului;
* A fost semnat contractul de servicii de audit financiar;
* A fost derulată și anulată în două rânduri, procedura simplificată în vederea atribuirea contractului de achiziție publică privind proiectarea şi execuția lucrărilor pentru obiectivul „Reabilitare termică corpuri de clădire C1,C3,C4,C5, C10”;
* Au fost întreprinse toate demersurile necesare încheierii unui Act Adițional la contractual de finanțare cu privire la majorarea bugetului proiectului în conformitate cu OUG 114/2018;
* Datorită dificultăților întâminate pe fondul lipsei ofertanților în cadrul procedurii simplificate (derulate și anulate în două rânduri) pentru atribuirea contractului de prestări servicii proietare și inginerie și execuție lucrări, urmează încheierea unui alt Act Adițional de prelungire a perioadei de implementare a Proiectului cu minim 9 luni;

**TERMEN DE IMPLEMENTARE: 31.10.2020.**

## ”SAFE BORDER, SAFER LIFE ROHU-183”

I.T.P.F. Oradea are calitatea de partener în cadrul proiectului ”SAFE BORDER, SAFER LIFE”, proiect finanţat din fonduri europene nerambursabile, linia de finanţare CBC RO-HU/INTERREG V, Axa Prioritară 6 promovarea cooperării transfrontaliere între instituţii şi cetăţeni **”Cooperarea Instituţiilor și Comunităţilor”** ce promovează cooperarea transfrontalieră între instituții și cetățeni, lider de proiect fiind Instituția Prefectului Județul Bihor parteneri Căpitănia Judeţului Hajdu - Bihar (HUN) și Inspectoratul de Poliţie Judeţean Bihor.

Contractul de finațare a proiectului a fost semnat în data de 14.12.2018, iar bugetul total al proiectului a fost de **244.719,12 EUR** ERDF, adică fonduri nerambursabile.

**Bugetul I.T.P.F. Oradea ( în calitate de partener ) a fost de 71.860 EUR, repartizat astfel:**

* **71.360 euro** alocați pentru achiziția a 44 bucăți echipamente (1 Laptop, 21 camere de termoviziune portabile, 1 cameră de vedere pe timp de noapte, 21 cititoare fixe de documente de călătorie);
* **500 euro** alocați pentru **transport si cazare în cadrul trainingurilor** începând cu luna septembrie 2019, 4 module de training vor fi pe teritoriul ROU și 2 pe teritoriul HUN.

Au fost derulate şi finalizate procedurile de achiziţe pentru furnizarea tuturor echipamentelor, iar din economiile rezultate, în urma demersurilor efectutae de echipa de implementare a proiectului, s-au achiziționat, suplimentar, un număr de 11 cititoare fixe de documente de călătorie. Toate echipamentele au fost recepționate, fără probleme.

**Principalele rezultate ale proiectului includ:**

* 160 de persoane instruite în gestionarea frontierelor;
* 3 facilități de formare transfrontalieră reabilitate și dotate;
* 44 de echipamente folosite la supravegherea frontierei de stat achiziționate;
* 1 studiu privind migrația;
* 1 punct de informare privind migrația înființat la Instituția Prefectului județului Bihor;
* 1 website creat.

**TERMEN DE IMPLEMENTARE: 31.05.2020**

# VIII. MANAGEMENTUL COMUNICĂRII

## 1. Informare și relaţii publice

În anul 2019, compartimentul Purtător de Cuvânt al I.T.P.F. Oradea a avut următoarele realizări:

* Au fost întocmite **376** buletine de presă/comunicate transmise cu operativitate către mass–media locală şi centrală;
* Au fost acordate **319** interviuri de către purtătorul de cuvânt al inspectoratului de la nivelul județelor Bihor și Arad;
* Au apărut **477** articole în presa locală şi centrală, care au mediatizat realizările poliţiştilor de frontieră din cadrul inspectoratului
* Pagina oficială de **facebook** a instituţiei instituţiei ”**poliția de frontieră oradea”**, înființată în anul 2017, a avut:
  + **25.364** de vizualizări, **736** de aprecieri, **363** de postări, **276** fotografii și **47** filme/video prelucrate;
* În permanenţă au fost actualizate informaţiile de interes public pe pagina de web a instituţiei([**www.politiadefrontieră.ro**](http://www.politiadefrontieră.ro)**)** ceea ce a determinat **o creştere cu 50% a numărului de accesări**, comparativ cu anul precedent ;
* S-au recepționat **2.250 apeluri telefonice** în vederea informării cetăţenilor care apelează linia telefonică **”9590”**.

## 2. Relaţia cu publicul

Activitatea de relaţii cu publicul a fost organizată şi s-a desfăşurat în conformitate cu prevederile Legii 544/2001, a Ordinului Ministrului Administraţiei şi Internelor nr. 190/22.04 2004 privind organizarea şi desfăşurarea activităţii de primire, examinare, evidenţă şi rezolvare a petiţiilor, precum şi de primire a cetăţenilor în audienţă, astfel, în anul 2019, au fost **soluționate 661 petiții** și **591 avize eliberate** pentru activităţile prevăzute la art. 39, 40 şi 45 din OUG 105/2001.

## 3. Percepția publică

În anul **2019,** au fost organizate conferinţe de presă când situația a impus la nivelul inspectoratului cu jurnaliştii acreditaţi, întocmind şi punând la dispoziţie materialele necesare şefului de inspectorat.

## 4. Relația cu C.N.P. și sindicatele

La nivelul din Inspectoratului Teritorial al Poliției de Frontieră Oradea își desfășoară activitatea Birourile Teritoriale ale ”**Sindicatului Național al Polițiștilor și Peronalului Contractual**”, Consiliul Teritorial al ”**Corpului Național al Polițiștilor**” și Asociația ”**International Police Association**” Regiunea 2 Bihor, în vederea reprezentării intereselor membrilor acestora.

Gneralități statistice

|  |  |  |  |  |  |
| --- | --- | --- | --- | --- | --- |
| Nr. crt. | Denumire Asociație / Sindicat | Număr membrii | | | Număr ajutoare acordate |
| Arad | Bihor | I.T.P.F. Oradea |
| 1. | S.N.P.P.C | 252 | 436 | **688** | **41** |
| 2. | C.N.P | 250 | 185 | **435** | **7** |
| 3. | I.P.A | - | 328 | **328** | **9** |

# IX. ALTE ASPECTE DE INTERES GENERAL

## Asigurarea ordinii și siguranței publice premergător, pe timpul și la terminarea procesului electoral

În conformitate cu Legea nr. 370 din 2004 pentru alegerea Președintelui României, Hotărârii de Guvern nr. 631/2019 privind stabilirea măsurilor pentru buna organizare și desfășurare a alegerilor pentru Președintele româniei din anul 2019, Hotărârii de Guvern nr. 485/2019 privind stabilirea datei alegerilor pentru președintele României din anul 2019, Hotărârii de Guvern nr. 630/2019 privind aprobarea programului calendaristic pentru realizarea acțiunilor necesare pentru alegerea Președintelui României în anul 2019, în cursul anului 2019, Inspectoratul Teritorial al Poliției de Frontieră Oradea a fost implicat în 3 activități specifice privind asigurarea ordinii și siguranței publice premergător, pe timpul și la terminarea procesului electoral, cu ocazia:

* alegerile Europarlamentare din 26.05.2019.
* alegeri pentru Președintele României din 10.11.2019 (turul I);
* alegeri pentru Președintele României din respectiv 24.10.2019 (turul II);

Biroul Management Operațional a coordonat activitatea de organizare, planificare, și desfășurare a pazei secțiilor de votare.

* + Inspectoratului teritorial, i-au fost repartizate 127 secții de votare, din care 95 pe raza județului Bihor și 32 pe raza județului Arad;
  + Au fost desfășurate 1.427 misiuni de pază a secțiilor de votare de către polițiștii de frontieră din cadrul I.T.P.F. Oradea (927 în Bihor și 500 în Arad);

**În urma activităților desfășurate de către polițiștii de frontieră din cadrul I.T.P.F. Oradea, procesul elctoral s-a derulat în condiții normale, nefiind sesizate incidente electorale.**

## Implicarea I.T.P.F. Oradea în diferite campanii cu impact social

1. **#10PENTRUSIGURANTA**

În perioada 10.09.-18.09.2019 au fost desfășurate activități specifice în vederea prevenirii unor manifestări antisociale înrândul elevilor având ca scop:

* îmbunătățirea modului de comportare și de exprimare al elevilor din învățământul preuniversitar în timpul prezenței lor la școală;
* îmbunătățirea disciplinei în școală și reducerea/eliminarea absenteismului școlar;
* conștientizarea elevilor cu privire la modalitățile de sesizare a unor eventuale fapte antisociale despre care au luat cunoștință sau căror le-au căzut victime.

La această campanile au desfașurat **activități specifice în vederea prevenirii unor manifestări antisociale în rândul elevilor** doi ofițeri și un agent din cadrul Inspectoratului Teritorial al Poliției de Frontieră Oradea, astfel:

* În data de 10-13.09.2019, împreună cu Lt. Bosoncea Valentin, din cadrul I.J.J. Arad la Colegiului Național Moise Nicoara și Colegiului Național Elena Ghiba Birta - Arad.
* În data de 12.09.2019, împreună cu Slt. Boţa Lorena, din cadrul I.S.U. Vasile Goldiş Arad, la Liceului Tehnologic Ucecom Spiru Haret - Arad.
* În data de 13.09.2019, împreună cu Cms. Şef Mladin Cristina, din cadrul I.P.J. Arad şi Cozma Lucian din cadrul Prefecturii Arad la Școala gimnazială Ştefan Boian Şeitin.

1. **Evenimentul #OraDea bate recordul**

Inspectoratul Teritorial al Poliției de Frontieră **Oradea** a fost partenerîn **Proiectul inițiat de echipa KAPO.** Asfel, polițiste de frontieră din cadrul Inspectoratului Teritorial al Poliției de Frontieră Oradea au participat la cel mai mare proiect “SĂNĂTATE PE GHETE” - evenimentul **#OraDea bate recordul** și cea mai mare oră de KANGOO JUMPS din istorie, ce a avut loc în data de 13.10.2019, în Piața Unirii din Oradea.

# X. DIFICULTĂȚI IDENTIFICATE ÎN ACTIVITATE / PROPUNERI DE EFICIENTIZARE

Una din principalele dificultăți identificate la nivel managerial a fost pe linia resurselor logistice. În anul 2019, inspectoratul teritorial s-a confruntat cu problema specifică de administrarea unui parc auto subdimensionat și învechit. Dificultățile întâmpinate pe linie de patrimoniul imobiliar vor fi remediate, inspectoratul fiind înscris în acest sens pe un traseu clar, cert, ascendent prin proiectele aflate în curs de realizare, menționate în capitolul ”VII - Accesarea de Fonduri Externe Nerambursabile”.

# XI. RISCURI 2020

## 1. Migraţia ilegală

Fenomenul migraţionist reprezintă principalul risc în desfăşurarea activităţii Inspectoratului Teritorial al Poliţiei de Frontieră Oradea. Din datele existente la nivelul I.T.P.F. Oradea pentru anul 2019, comparativ cu cifrele înregistrate în anii anteriori, se **preconizează menținerea, pentru anul 2020**, a presiunii la frontiera cu Ungaria, atât datorită situației operative de la frontiera cu Bulgaria, Serbia și frontiera maritimă, cât și a supraaglomerării centrelor I.G.I. pentru solicitanții de azil. Comparativ cu anul trecut, numărul detecțiilor pe linia migrației ilegale este în creștere, observându-se o scădere a presiunii în P.T.F.-uri concomitent cu creșterea acesteia la frontiera verde.

## 2. Problematica resurselor logistice

Un risc real în desfăşurarea activităţii Inspectoratului Teritorial al Poliţiei de Frontieră Oradea este generat de gradul scăzut al dotării cu mijloace de mobilitate şi alte bunuri materiale necesare în vederea îndeplinirii misiunilor specifice Poliţiei de Frontieră.

# XII. OBIECTIVE 2020

* Organizarea şi implementarea acţiunilor operative pentru prevenirea şi combaterea infracţiunilor circumscrise criminalităţii organizate transfrontaliere şi a migraţiei ilegale;
* Asigurarea şi menţinerea în stare de funcţionare a tehnicii, mijloacelor de mobilitate şi a altor bunuri materiale necesare îndeplinirii misiunilor specifice inspectoratului;
* Organizarea aplicării planificării operaţionale, precum şi evaluarea activităţii de supraveghere şi control la trecerea frontierei din zona de competenţă în vederea implementării Strategiei privind securizarea frontierei de stat, a Strategiei naţionale de management integrat al frontierei de stat, a Concepţiei privind controlul frontierelor, a Instrucţiunilor de aplicare a Regulamentului C.E. nr. 562/2006 şi a dispoziţiilor I.G. al I.G.P.F. emise în aplicarea legislaţiei comunitare şi naţionale în domeniu;
* Verificarea modului de respectare a legilor, ordinelor, reglementărilor, dispoziţiilor şi a obligaţiilor asumate, la nivelul personalului P.F.R.;
* Organizarea, planificarea, coordonarea şi realizarea activităţilor de afaceri europene şi cooperare internaţională în vederea aplicării prevederilor tratatelor, acordurilor, convenţiilor şi protocoalelor de frontieră încheiate de România cu R. Ungaria precum şi cu alte state sau organizaţii internaţionale sau regionale;

# XIII. CONCLUZII

Rezultatele activităţii Inspectoratului Teritorial al Poliţiei de Frontieră Oradea în anul 2019, îndeplinesc în mare măsură obiectivele fixate la finalul anului 2018, iar în unele domenii chiar le-au depăşit, în pofida problematicilor prezentate anterior.

Acest lucru a fost posibil datorită efortului conjugat depus de personalul inspectoratului, a coordonării optime şi a organizării eficiente a tuturor resurselor (financiare, logistice, umane) la nivel managerial, coroborat cu conştientizarea necesităţii lucrului în echipă şi a implicării personale la nivel executiv.

**ŞEF INSPECTORAT**

Chestor de poliţie

**BONDAR MARIN**

D:\DANA\analize ITPF\2019\ - - - BILANT - - - 2019 - - -\2019\EVALUARE I.T.P.F. ORADEA 2019 - 05.02.2020.docxTRICOLOR1

Oradea, str. Calea Aradului, nr. 2 ; Tel./Fax 0259401416